Τα παλετοφόρα και τα ανυψωτικά μηχανήματα της Toyota συγκεντρώνουν και αποθηκεύουν δεδομένα για τη χρήση τους όταν ενεργοποιούνται. Όλα αυτά τα δεδομένα μεταδίδονται και επεξεργάζονται από την Toyota. Με την επιφύλαξη των δικαιωμάτων πνευματικής ιδιοκτησίας του πελάτη και τηρώντας την ισχύουσα νομοθεσία, η Toyota και οι θυγατρικές της εταιρείες θα συλλέγουν, θα χρησιμοποιούν, θα τροποποιούν και θα αντιγράφουν τυχόν δεδομένα που λαμβάνονται βάσει της παρούσας σύμβασης για τη συνεχή βελτίωση των προϊόντων και των λύσεων logistics, ενοικίασης, επισκευής και συντήρησης που προσφέρει. Οποιεσδήποτε νομικές υποχρεώσεις σχετικά με τα προσωπικά δεδομένα παραμένουν ανεπηρέαστες. Πως αποθηκεύονται και πως συλλέγονται τα δεδομένα μου; Η δομή Ασφάλειας Πληροφοριών και ΙΤ της Toyota Material Handling Europe είναι πλήρως ευθυγραμμισμένη με το πλαίσιο του ISO 27001. Το πλαίσιο αυτό περιλαμβάνει ενότητες όπως διαχείριση κινδύνων, έλεγχο αλλαγών, αρχές σχεδιασμού, αρχές ασφαλούς κωδικοποίησης, έλεγχο επιχειρηματικής συνέχειας και ιδιωτικότητας. Σχεδιάσαμε την υπηρεσία I_Site με βάση αυτό το πλαίσιο και την βελτιώνουμε συνεχώς ώστε να αντιμετωπίζουμε υπάρχοντες και πιθανούς μελλοντικούς κινδύνους που σχετίζονται με την υπηρεσία, ενώ συμμορφωνόμαστε με την ισχύουσα νομοθεσία για τη προστασία των πληροφοριών που επεξεργάζονται στο σύστημα για εμπιστευτικότητα, ακεραιότητα και διαθεσιμότητα Δεδομένα από τα Smart Trucks: Δεν ισχύει ο GDPR Όταν αγοράζετε ένα Smart truck από τη Toyota, αγοράζετε ένα συνδεδεμένο μηχάνημα: με άλλα λόγια, δίνετε συγκατάθεση για τη συνδεσιμότητα και τη συλλογή δεδομένων της δραστηριότητας των Smart trucks. Ως πελάτης, θα πρέπει να το αιτηθείτε ρητά εάν δεν θέλετε να είναι συνδεδεμένο το μηχάνημά σας. Τα δεδομένα που συλλέγουμε δεν περιλαμβάνουν προσωπικά στοιχείατων χειριστών, επομένως δεν απαιτείται κάποιο συμφωνητικό Data Processing Agreement (DPA) του GDPR. Για περισσότερες πληροφορίες σχετικά με τη συλλογή δεδομένων χρήσης των μηχανημάτων σύμφωνα με τα ισχύοντα νομικά πλαίσια, μπορείτε να επικοινωνήσετε μαζί μας στο στοιχεία επικοινωνίας που αναγράφονται σε αυτή την ιστοσελίδα. Πλήρες πακέτο I_Site: GDPR Όταν κάνετε αναβάθμιση στο σύστημα διαχείρισης στόλου I_Site, το οποίο απαιτεί από την Toyota να έχει πρόσβαση και να επεξεργάζεται προσωπικά δεδομένα, θέτονται σε ισχύ οι υποχρεωτικές ενέργειες που πρέπει να ληφθούν σύμφωνα με το GDPR. Κατά την παραγγελία ενός μηχανήματος ή κατά την αναβάθμιση σε I_Site, όσοι πελάτες αγοράζουν πλήρη πρόσβαση στις πληροφορίες του I_Site πρέπει να υπογράψουν ένα Συμφωνητικό Επεξεργασίας Δεδομένων (Data Processing Agreement – DPA). Η μη υπογραφή του είναι ενάντια στις οδηγίες του GDPR. Αυτό ισχύει και για όλους τους υπάρχοντες χρήστες του I_Site.